钦定古今图书集成/明伦汇编/官常典/第440卷 > 册府元龟 > 《勤戎事》
## 钦定古今图书集成/明伦汇编/官常典/第440卷 > 册府元龟 > 《勤戎事》

夫为将者勤劳王家所以励臣节整饬器械所以修
戎政故不戒而备受命则行斯盖磨砺以须夙夜匪
懈者之所为也。况专阃外之寄将略攸施必将身先
以率下事至而应变夺人之势无失于预防后时之
讥不贻于深咎故勉勉以率职翼翼以从事俾夫寇
仇畏惮卒乘申警虽行之惟艰故鲜有败事。《传》曰：“以
劳定国。”《诗》曰：“不懈于位。”盖恭命之将，尝从事于斯矣。